ΚΑΝΟΝΙΣΜΟΣ (ΕΟΚ) αριθ. 679/72 ΤΗΣ ΕΠΙΤΡΟΠΗΣ της 29ης Μαρτίου 1972 περί κατατάξεως εμπορευμάτων στις κλάσεις ή διακρίσεις 69.09 Α, 69.11, 69.13 Β και 69.14 Α του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16 Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), και ιδίως το άρθρο 3,

ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του Κοινού Δασμολογίου ως προς την κατάταξη προϊόντων του τύπου "vitreous china" ή "semi-vitreous china", που είναι κεραμικά προϊόντα, κατά το μάλλον ή ήττον υαλοποιημένα με θραύσμα λευκό ελαφρώς, στακτόχρουν ή τεχνητώς χρωματισμένο, μη προσκολλώμενο στη γλώσσα-

ότι το Κοινό Δασμολόγιο, που προσαρτάται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968(2), όπως τροποποιήθηκε τελικά με τον κανονισμό (ΕΟΚ) αριθ. 1/72 του Συμβουλίου της 20ής Δεκεμβρίου 1971(3), αναφέρει στις κλάσεις ή τις διακρίσεις 69.09 Α, 69.11, 69.13 Β και 69.14 Α προϊόντα από πορσελάνη και στις κλάσεις ή διακρίσεις 69.09 Α, 69.11, 69.13 Α, 69.13 Γ και 69.14 Β τα προϊόντα που αντιστοιχούν σε άλλες κεραμικές ύλες-

ότι για την κατάταξη στο Κοινό Δασμολόγιο προϊόντων του εν λόγω τύπου "vitreous china" ή "semi-vitreous china" πρέπει να διατηρούν μεταξύ των χαρακτηριστικών ιδιοτήτων της πορσελάνης τις σχετικές με το πορώδες, την πυκνότητα και τη διαύγεια-

ότι τα προϊόντα του τύπου "vitreous china" ή "semi-vitreous china" πρέπει να κατατάσσονται στις κλάσεις ή διακρίσεις 69.09 Α, 69.11, 69.13 Β ή 69.14 Α, κατά περίπτωση όταν παρουσιάζουν, μεταξύ των άλλων, τα ακόλουθα συγχρόνως χαρακτηριστικά:

- πορώδες κατώτερο ή ίσο του 3%,

- πυκνότητα ίση ή ανώτερη του 2,2,

- διαύγεια μέχρι πάχους 3 χιλιοστομέτρων περίπου, εφ' όσον το θραύσμα δεν είναι χρωματισμένο στη μάζα ούτε επικαλυμμένο με βερνίκι ή σμάλτο, χρωματισμένα ή αδιαφανή-

ότι, για να διαπιστώνεται κατά τρόπο ομοιόμορφο το πορώδες και η διαύγεια των εν λόγω προϊόντων, πρέπει να καθορισθούν μέθοδοι αναλύσεων-

ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα προϊόντα του τύπου "vitreous china" ή "semi-vitreous china", που είναι κεραμικά προϊόντα, κατά το μάλλον ή ήττον υαλοποιημένα, με θραύσμα λευκό, ελαφρώς στακτόχρουν ή τεχνητώς χρωματισμένο, μη προσκολλώμενο στη γλώσσα, υπάγονται στο Κοινό Δασμολόγιο, στις κλάσεις ή διακρίσεις του Κοινού Δασμολογίου 69.09 Α, 69.11, 69.13 Β ή 69.14 Α, κατά περίπτωση, όταν παρουσιάζουν συγχρόνως:

α) πορώδες (συντελεστής απορροφήσεως ύδατος) κατώτερο ή ίσο του 3% σύμφωνα με τη μέθοδο που περιλαμβάνεται στο παράρτημα 1-

β) πυκνότητα ίση ή ανώτερη του 2,2-

γ) διαύγεια μέχρι πάχους 3 χιλιοστομέτρων περίπου, σύμφωνα με τη μέθοδο που περιλαμβάνεται στο παράρτημα II.

Εν τούτοις, αυτό το κριτήριο δεν εφαρμόζεται όταν το θραύσμα είναι χρωματισμένο στη μάζα ή είναι επικαλυμμένο με βερνίκι ή σμάλτο, χρωματισμένα ή αδιαφανή.

Άρθρο 2

Ο παρών κανονισμός αρχίζει να ισχύει την ογδόη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 29 Μαρτίου 1972.

Για την Επιτροπή

Ο Πρόεδρος

S. L. MANSHOLT

(1) ΕΕ αριθ. Ν 14 της 21.1.1969, σ. 1.

(2) ΕΕ αριθ. Ν 172 της 22.7.1968, σ. 1.

(3) ΕΕ αριθ. Ν 1 της 1.1.1972, σ. 1.

ΠΑΡΑΡΤΗΜΑ I

ΠΡΟΣΔΙΟΡΙΣΜΟΣ ΤΟΥ ΣΥΝΤΕΛΕΣΤΟΥ ΑΠΟΡΡΟΦΗΣΕΩΣ ΥΔΑΤΟΣ Σκοπός και ορισμός

Η δοκιμή έχει σαν σκοπό τον προσδιορισμό του συντελεστού απορροφήσεως ύδατος του θραύσματος. Ο συντελεστής είναι ποσοστό επί τοις εκατό υπολογιζόμενο κατ' αναλογία προς το αρχικό βάρος του θραύσματος.

Παρασκευή των δειγμάτων και εκτέλεση της δοκιμής

Ο αριθμός των δειγμάτων για κάθε τεμάχιο δεν πρέπει να είναι κατώτερος από τρία. Τα δείγματα λαμβάνονται από τα σμαλτωμένα μέρη ενός και του αυτού είδους και δεν πρέπει να έχουν περισσότερες από μία όψη σμαλτωμένη.

Η επιφάνεια ενός δείγματος πρέπει να είναι 30εκ.2 περίπου και το μέγιστο πάχος του 8 χιλιοστόμετρα περίπου, περιλαμβανομένου και του σμάλτου. Τα δείγματα ξηραίνονται σε κλίβανο σε 105oC επί 3 ώρες και, μετά την ψύξη τους σε ξηραντήρα, προσδιορίζεται το βάρος (Ps) με ακρίβεια 0,05 γρ. Τα δείγματα βυθίζονται στη συνέχεια αμέσως εντός απεσταγμένου ύδατος με τρόπο που να μην εγγίζουν τον πυθμένα του δοχείου.

Προκαλούν βρασμό επί 2 ώρες, κατόπιν αφήνουν τα δείγματα να παραμείνουν επί 20 ώρες στο ύδωρ. Στη συνέχεια τα αποσύρουν και το ύδωρ της επιφανείας σπογγίζεται με τη βοήθεια καθαρού και ελαφρώς υγρού πανιού. Οι κοιλότητες και οι οπές πρέπει να στεγνώνουν με τη βοήθεια λεπτών πινέλλων ελαφρώς υγρών. Προσδιορίζουν το βάρος Ph. Ο συντελεστής απορροφήσεως ύδατος των δειγμάτων αποδίδεται με την αξία αυξήσεως του βάρους τους, που πολλαπλασιάζεται επί 100 και διαιρείται δια του βάρους τους σε στεγνή κατάσταση:

( x 100)

Εκτίμηση των αποτελεσμάτων

Ο μέσος όρος των συντελεστών απορροφήσεως των διαφόρων δειγμάτων, που εκφράζεται σε ποσοστό επί τοις εκατό, δίνει το συντελεστή απορροφήσεως ύδατος του θραύσματος.

ΠΑΡΑΡΤΗΜΑ II

ΔΟΚΙΜΗ ΥΓΕΙΑΣ Ορισμός

Το περίγραμμα ενός αντικειμένου πρέπει να είναι ορατό μέσω ενός δείγματος πάχους περιλαμβανομένου μεταξύ 2 και 4 χιλιοστομέτρων που είναι τοποθετημένο εντός σκοτεινού δωματίου σε απόσταση 50εκ. από καινούρια λυχνία που είναι τοποθετημένη εντός κυτίου και που ακτινοβολεί φωτεινή πηγή 1 350 έως 1 500 κηρίων. Η λυχνία πρέπει να αλλαχθεί μετά από χρήση 50 ωρών.

Συσκευή δοκιμής

(Βλέπε σχήμα σε παράρτημα)

Αποτελείται από κυτίο βαμμένο εσωτερικά με χρώμα λευκό θαμπό. Στο ένα άκρο είναι τοποθετημένη η λυχνία (A). Το απέναντι άκρο φέρει οπή που επιτρέπει να φαίνεται το περίγραμμα του αντικειμένου (B) μέσα από το δείγμα (C).

Οι διαστάσεις του κυτίου είναι οι ακόλουθες:

- μήκος: μήκος της λυχνίας προσαυξημένο κατά 50 εκατοστόμετρα

- πλάτος, ύψος: 20 εκατοστόμετρα περίπου.

Η διάμετρος της οπής είναι 10 εκατοστόμετρα περίπου.